hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu hu hu hu zh hu hu hu hu hu hu en hu hu en hu eo en hu hu hu hu pt hu hu hu hu hu hu hu hu hu hu pt hu en hu hu en
HIR ADR Iskola - Veszélyes áru szállítási biztonsági tanácsadó tanfolyam
Veszélyes áru szállításban közreműködő személyek ADR 1.3 szerinti képzése
Mg.-i vegyszerek és üzemanyagok mg. vontatóval vontatott pótkocsival történő szállítása tanfolyam
Tachográf kezelés és rakományrögzítés tanfolyam
2022. október 4-én kedden 9.00 órai kezdettel
Pécs, Bokor u. 21. sz. alatti oktatótermünkben.
A tanfolyamra jelentkezni 2022. szeptember 23. péntekig lehet elérhetőségeinken. Kérjük, hogy az első előadásnapra hozza magával személyi okmányait, valamint a legmagasabb iskolai végzettségének és a veszélyes áru szállítással kapcsolatos tevékenységének idejéről szóló igazolását.
A tanfolyam tervezett előadásnapjai 2022. október 4. (kedd), október 5. (szerda), október 11. (kedd), október 12. (szerda), október 18. (kedd), október 19. (szerda), október 25. (kedd), október 26. (szerda), november 2. (szerda), november 3. (csütörtök), a vizsga tervezett időpontja: 2022. november 8. (kedd).
Ha szeretné megismerni a veszélyes áru szállítás szabályrendszerét, ha munkahelye, vállalkozása veszélyes áru szállítással kapcsolatos tevékenységet is végez, ha naprakész ADR ismeretekre vágyik, várjuk tanfolyamunkon.
Veszélyes áru szállítási biztonsági tanácsadó ismeretfelújító (ADR, RID)
2022. október 18-án kedden 9.00 órai kezdettel
Pécs, Bokor u. 21. sz. alatti oktatótermünkben.
A tanfolyamra jelentkezni a jelzett időpontig (első előadásnap) lehet elérhetőségeinken. Kérjük, hogy az első előadásnapra hozza magával személyi okmányait és a vizsga időpontjában még érvényes  veszélyes áru szállítási biztonsági tanácsadói bizonyítványát.
A tervezett előadásnapok (ADR): 2022. október 18. (kedd), október 19. (szerda) és október 20. (csütörtök - RID) a vizsga tervezett időpontja: 2022. november 8. (kedd).
Természetesen az ismeretfelújító biztonsági tanácsadóknak is lehetőséget biztosítunk az alaptanfolyam bármely (vagy akár minden) előadásán való részvételre.
Ha egy éven belül lejár veszélyes áru szállítási biztonsági tanácsadói bizonyítványa, szeretné átismételni a veszélyes áru szállítás szabályrendszerét, ha naprakész ADR ismeretekre vágyik, várjuk tanfolyamunkon.
IDE kattintva, vagy a tanfolyam leírása alatti űrlap kitöltésével jelentkezhet veszélyes áru szállítási biztonsági tanácsadó tanfolyamunkra
Az alapképzés során a hallgatók megismerik a veszélyes áruk szállításával kapcsolatos előírásokat, megszerzik a veszélyes áru szállítási biztonsági tanácsadó munkájának ellátásához szükséges ismereteket, majd azokat az ismeretfelújító képzés során elmélyítik, aktualizálják, kiegészítik az időközben bekövetkezett változásokkal. Az ismeretek gyakorlati alkalmazásával hallgatóink képesek lesznek elősegíteni, hogy az őket foglalkoztató vállalkozás a veszélyes áru szállításával kapcsolatos tevékenységét az előírásoknak megfelelően és a lehető legbiztonságosabban végezze.
Azoknak a hallgatóknak, akik először találkoznak a veszélyes áru szállítói biztonsági tanácsadói képzéssel, alaptanfolyamon kell részt venniük. Akik már elvégezték a tanfolyamot, de bizonyítványuk érvényessége közeledik a lejáratához, ismeretfelújító tanfolyam elvégzését írja elő a vonatkozó jogszabály. (Ismeretfelújító vizsga a bizonyítvány lejáratát megelőző egy évben tehető, a bizonyítványnak a vizsga időpontjában még érvényesnek kell lennie). Amennyiben az érvényes tanácsadói bizonyítvánnyal rendelkező kolléga szeretné kiterjeszteni bizonyítványát más anyagcsoportokra, osztályokra, illetve más alágazatokra (RID - vasút, ADN - belvíz), szakosító tanfolyamon kell részt vennie.
A 25/2014 (IV.30) NFM rendelet előírásai szerint minden vállalkozás, amely veszélyes áruk közúti, vasúti és/vagy belvízi szállításával kapcsolatos tevékenységet folytat, köteles veszélyes áru szállítási biztonsági tanácsadót foglalkoztatni. Ha tehát vállalkozása olyan mennyiségben csomagol / felad / szállít, vagy fuvaroz veszélyes árut, hogy a szállító gépkocsit az ADR előírásai szerint narancssárga veszélyt jelző táblával kell megjelölni, szükség lesz veszélyes áru szállítási biztonsági tanácsadó végzettségű szakember alkalmazására.
A tanácsadó feladata annak elősegítése, hogy a vállalkozás a veszélyes áru szállításával kapcsolatos tevékenységét az előírásoknak megfelelően és a lehető legbiztonságosabban végezze,
figyelemmel kíséri, hogy a vállalkozásnál betartják-e a veszélyes áruk szállítására vonatkozó előírásokat;
tanácsot ad a vállalkozás számára a veszélyes áruk szállítását és az áruk szállításra való előkészítését illetően;
éves jelentést készít a vállalkozás vezetői, szükség esetén az illetékes hatóság számára a vállalkozás veszélyes áruk szállításával kapcsolatos tevékenységéről;
figyelemmel kíséri a vállalkozás érintett tevékenységére vonatkozóan a következő feladatok végrehajtását és az ezzel kapcsolatos eljárásokat, stb.
A tanfolyamra való beiskolázás feltétele:
felsőfokú végzettség és legalább 2 év veszélyes áru szállításával kapcsolatos tevékenység, vagy
középfokú végzettség és legalább 5 év veszélyes áru szállításával kapcsolatos tevékenység, vagy az
ADN-nel, ADR-rel, vagy RID-del kapcsolatos hatósági feladatkör.
A 7 osztályra (radioaktív anyagokra) vonatkozó képzés esetén a fentieken túlmenően legalább alap fokozatú sugárvédelmi képzettség igazolása is szükséges.
A tanfolyamra történő felvétel a beiskolázási feltételek megléte esetén a hallgató jelentkezésével (jelentkezési lap kitöltésével) történik.
A veszélyes áru szállítási biztonsági tanácsadó bizonyítvány a sikeres vizsgától számított 5 évig érvényes, a lejáratot megelőző évben ismeretfelújító tanfolyammal, illetve vizsgával érvényessége további 5 évvel meghosszabbítható.
Az egyes közlekedési alágazatok jellemzői,
A tanfolyamról való hiányzás nem megengedett, hiányzás esetén előzetes egyeztetéssel pótfoglalkozásra 2 000 Ft/óra díj ellenében a hallgatónak képzőszerv lehetőséget biztosít.
199 400 Ft + 20 000 Ft vizsga
199 400 Ft + 20 000 Ft vizsga
csak 3, 4.1, 4.2, 4.3, 5.1, 5.2, 6.1, 6.2, 8 és 9 osztály
199 400 Ft + 20 000 Ft vizsga
csak UN 1202, 1203, 1223, 1268, 1863 és 3475 sz. anyagok
199 400 Ft + 20 000 Ft vizsga
a fenti 2 anyagcsoport együtt
214 400 Ft + 23 000 Ft vizsga
a fenti 3 anyagcsoport együtt
229 400 Ft + 26 000 Ft vizsga
A bizonyítvány kiállításának díja: 2 500 Ft
A vizsga díja a vizsga időpontjában hatályos rendelet szerint kerül megállapításra.
A tanfolyam költségeit a hallgató a jelentkezést követően köteles megfizetni a képzőszerv részére, ezt követően válik jogosulttá a tanfolyamon való részvételre.
Ahogy az előzőekben már írtuk, a veszélyes áru szállítási biztonsági tanácsadó bizonyítvány a sikeres vizsgától számított 5 évig érvényes. A bizonyítvány lejáratát megelőző évben lehet ismeretfelújító tanfolyammal, illetve vizsgával a bizonyítvány érvényességét további 5 évvel meghosszabbítani.
Ismeretfelújító vizsga a bizonyítvány lejáratát megelőző egy évben tehető, a bizonyítványnak a vizsga időpontjában még érvényesnek kell lennie. A tanácsadónak az ismeretfelújító vizsgán csak tesztlapokat kell kitölteni, az esettanulmány kitöltése és a szóbeli vizsga alól mentesül.
Mivel a veszélyes áru szállítási biztonsági tanácsadók általában csak az ADR egy szűkebb területén tevékenykednek, a vizsga előtt indokolt lehet az ADR alaposabb átismétlése. Képzőszervünk ezért lehetőséget biztosít arra, hogy az új kollégák részére induló általában tíz napos tanfolyamunkon az eredeti tanfolyamdíj töredékéért az ismeretfelújító kolléga is részt vegyen. A képzés költsége ez esetben: 50 000 Ft + 3 000 Ft/tesztlap (minimum 15 000 Ft) vizsgadíj.
Amennyiben az ismeretfelújítós kolléga ADR ismeretei nem igénylik a teljes átismétlést, természetesen arra is lehetőség van, hogy csak az ismeretfelújítóknak kötelezően előírt 2 napos tanfolyamon vegyen részt. Az ismeretfelújító tanfolyam költsége ez esetben: 40 000 Ft + 3 000 Ft/tesztlap (minimum 15 000 Ft) vizsgadíj.
Amennyiben szeretni meglévő tanácsadói bizonyítványát más áruosztályokra, vagy más szállítási alágazatra kiegészíteni, szakosító tanfolyamon kell részt vennie. Vasúti és belvízi veszélyes áru szállításban, fuvarozásában közreműködő vállalkozásoknak esetenként szüksége lehet olyan tanácsadó(k)ra, akik a közúti (ADR) szállítási mód előírásai mellett a vasúti (RID), illetve a belvízi (ADN) előírásokkal is tisztában vannak. A szakosító tanfolyamon való részvétel beiskolázási feltétele az ADR (közút) közlekedési ágazatra vonatkozó képesítés megléte.
A tanácsadónak a kiterjesztő vizsgán a következő vizsgatárgyakból kell vizsgát tennie:
adott közlekedési alágazaton belüli árucsoportra történő kiterjesztés esetén speciális ismeretek tesztvizsga az árucsoportra, új árucsoportra vonatkozó esettanulmány és szóbeli vizsga az adott közlekedési alágazatra,
új közlekedési alágazatra történő kiterjesztés esetén speciális ismeretek tesztvizsga az új közlekedési alágazatra, a kiterjesztendő bizonyítványban szereplő árucsoportra vonatkozó esettanulmány és szóbeli vizsga az új közlekedési alágazatra.”
A tanfolyam díja egy anyagcsoportra (osztályra) történő kiterjesztés esetén 38 400 Ft + vizsga, alágazatra (RID, ADN) történő kiterjesztés esetén 59 400 Ft + vizsga.
A tanfolyam tárgyainak meghallgatása, ill. vizsgája alól felmentés nem adható.
Az oktatás jellemzően Pécs, Bokor u. 21. sz. alatti oktatótermünkben zajlik, de 10 fő fölötti létszám együttes jelentkezése és igény esetén kihelyezetten a megrendelő telephelyén is történhet.
Következő tanfolyamunk kezdési időpontja:
Következő tanfolyamunk kezdési időpontja IDE kattintva megnézhető.
Tanfolyamainkkal kapcsolatos aktuális információkért kérem látogasson el "Aktuális" menünkbe is.
A tanfolyamra jelentkezési lap letölthető.
A tanfolyamhoz gyakorlat igazolása letölthető.
A 24/2005. (IV. 21.) GKM rendelet 2. számú mellékletében előírt tájékoztató letölthető.
1 osztály: Robbanóanyagok és tárgyak
3 osztály: Gyúlékony folyadékok
4.1 osztály: Gyúlékony szilárd anyagok, önreaktív anyagok és szilárd érzéketlenített robbanóanyagok
4.2 osztály: Öngyulladásra hajlamos anyagok
4.3 osztály: Vízzel érintkezve gyúlékony gázokat fejlesztő anyagok
5.1 osztály: Gyújtóhatású anyagok
5.2 osztály: Szerves peroxidok
6.1 osztály: Mérgező anyagok
6.2 osztály: Fertőző anyagok
7 osztály: Radioaktív anyagok
8 osztály: Maró anyagok
9 osztály: Különböző veszélyes anyagok és tárgyak
Mezőgazdasági vegyszerek és üzemanyagok mezőgazdasági vontatóval vagy lassú járművel vontatott pótkocsival történő szállítására jogosító szakvizsgára felkészítő tanfolyam
Veszélyes áru szállításban közreműködő személyek ADR 1.3 szerinti képzése
Kérjük, hogy amennyiben jelentkezni kíván valamely tanfolyamunkra, előzetes jelzésként töltse ki az alábbi űrlapot.
Lehetőség szerint az összes mezőben adja meg a kért adatokat (a *-gal jelölt mezők kitöltése nélkül nem lehet elküldeni az űrlapot), és küldés előtt ellenőrizze az adatok megfelelőségét. Köszönjük.
Kérem adja meg nevét!
Kérem adja meg e-mail címét!
Kérem adja meg telefonszámát!
Kérem válassza ki, hogy melyik tanfolyamunkra kíván jelentkezni.(*)
Csak általánosságban érdeklődökADR gépkocsivezetői tanfolyamVeszélyes áru szállítási biztonsági tanácsadó tanfolyamVeszélyes áru szállításban közreműködő személyek ADR 1.3 szerinti képzéseGKI árufuvarozó továbbképző tanfolyamGKI autóbuszvezetői továbbképző tanfolyamGKI összevont továbbképző tanfolyamGKI különbözeti továbbképző tanfolyamMg. vegyszerek és üzemanyagok mg. vontatóval vontatott pótkocsival történő szállítása tanfolyamSzakmai irányító (árufuvarozó) tanfolyamSzakmai irányító (személyszállító, autóbuszvezetői) tanfolyamTachográf kezelés és rakományrögzítés tanfolyam Kérem, válassza ki a tanfolyam típusát!
A checkbox bejelölésével - az Általános Adatvédelmi Rendelet (GDPR) 6. cikk (1) bekezdés b) pontja, továbbá a 7. cikk rendelkezése alapján - tudomásul veszem, hogy az adatkezelő a megadott személyes adataimat a GDPR, valamint a saját adatkezelési tájékoztatójának feltételei szerint kezelheti.
Kérem adja meg hozzájárulását adatainak kezeléséhez!
Köszönjük jelentkezését, várjuk személyesen is tanfolyamainkon.
Adatkezelési szabályzatunk ITT található.
A tanfolyam felépítése jól kigondolt, az előadássorozat végére kerek egésszé formálódik a tudásanyag, így az ADR használatának logikája elsajátításra kerül. Folyamatos visszakérdezések, tesztek segítenek azon "finomságok" rögzülésében, amelyek a napi használat során nem biztos, hogy előkerülnek, de a számonkérés során felmerülhetnek. Mindemellett baráti légkörben, de megfelelő figyelemmel zajlik az oktatás.
G. Gábor - Győr
Másodszor vagyok itt, most már felújítós Tanácsadóként ültem végig a tanfolyamot, ugyanabban a kedves "családias" légkörben, szép és nyugodt környezetben, ami először is megfogott. Ha lesz lehetőségem rá harmadszorra is idejövök majd. Komoly tudást, szakértelmet kaptam az iskola vezetőjétől és a téma kiváló szakértőjétől, aki sokat segített abban, hogy ezt a nehéz anyagot elsajátíthassam és hogy akadály nélkül túljussak az egyáltalán nem könnyű vizsgákon. Köszönök mindent!
K. Tamás - Székesfehérvár
Veszélyes áru szállítási biztonsági tanácsadó tanfolyam
GKI árufuvarozó továbbképző tanfolyam
Veszélyes áru szállítási biztonsági tanácsadó tanfolyam
ADR bizonyítvány GKI távoktatás tesztlap Pécs GKI vizsga GKI képzés kis adr szakmai irányító tgk kisadr GKI e-learning vállalkozói tanfolyam mgv tanfolyam HIR ADR Iskola GKI igazolvány autóbuszvezető Mgv vizsga GKI veszélyes áru szállítási biztonsági tanácsadó gépjárművezető
Responsive Joomla Templates by RSJoomla!